১৯৭১ এর আগে আমরা শোষিত হতাম পশ্চিম পাকিস্তানীদেরকে দিয়ে। এখন আমাদেরকে দিয়েই – আমাদের রাজনৈতিক দল, আমলা, লুটেরা ব্যবসায়ীদের দিয়ে। স্বাধীনতা পরবর্তী দেশের এই অবস্থা দেখে খুব মনে পড়ে এডওয়ার্ড সাঈদ, আর গায়ত্রী দেবী স্পিভাক দের কথা। তাঁরা স্পষ্টভাবে দেখিয়ে দিয়েছেন সশস্ত্র যুদ্ধ বা নিয়মতান্ত্রিক আন্দোলনের মাধ্যমে স্বাধীন হওয়া দেশগুলোর ‘স্বাধীনতা’ আসলে স্বাধীনতা না; তাঁরা চমৎকারভাবে বলেছেন ওটা আসলে ‘ট্রান্সফার অব পাওয়ার’ – ভিনদেশী মানুষকে শাসনের আসন থেকে সরিয়ে নিজে সেখানে বসে পড়ার চেষ্টা।